b'\n_START_ARTICLE_\nTegnebord\n_START_PARAGRAPH_\nTegnebord er et solid arbeidsbord som tidligere var n\xc3\xb8dvendig utstyr for arkitekter og tekniske tegnere.\n_START_SECTION_\nKonstruksjon\n_START_PARAGRAPH_\nEn stor, plan og firkantet plate er festet p\xc3\xa5 en solid sokkel i det dreibart punkt, slik at platen kan stilles i en hvilken som helst vinkel for \xc3\xa5 oppn\xc3\xa5 en god arbeidsstilling (fra horisontal til vertikal). Normalt kan sokkelen ogs\xc3\xa5 heves og senkes for \xc3\xa5 f\xc3\xa5 riktig arbeidsh\xc3\xb8yde._NEWLINE_Til denne platen er det festet en tegnemaskin, der det til et dreibart punkt er festet to linjaler som st\xc3\xa5r vinkelrett p\xc3\xa5 hverandre. Det dreibare punktet er igjen festet p\xc3\xa5 en anordning som gj\xc3\xb8r at det kan flyttes over hele arbeidflaten uten at linjalenes vinkel i forhold til tegnebordets kanter endres. Dette er ordnet p\xc3\xa5 ulike m\xc3\xa5ter, enten ved parallellf\xc3\xb8ringsstag (slik fig. 1 viser), eller hjelp av en vertikal linjal som igjen er festet til en horisontal skinne langs bordets \xc3\xb8vre eller nedre kant._NEWLINE_Etterhvert har utviklingen av edb-baserte tegneprogrammer (for eksempel AutoCAD) tilknyttet storformats plottere overtatt tegnebordets funksjon.'